pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุทิน มอบนโยบายผู้บริหาร เตรียมการหลังสถานการณ์ระบาด พัฒนาระบบสาธารณสุขรองรับนักท่องเที่ยว ร่วมขับเคลื่อนภาคเศรษฐกิจประเทศ
วันศุกร์ที่ 5 สิงหาคม 2565
อนุทิน มอบนโยบายผู้บริหาร เตรียมการหลังสถานการณ์ระบาด พัฒนาระบบสาธารณสุขรองรับนักท่องเที่ยว ร่วมขับเคลื่อนภาคเศรษฐกิจประเทศ
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายผู้บริหารให้เตรียมการหลังสถานการณ์ระบาด พัฒนาระบบสาธารณสุข ระบบบริการที่มีคุณภาพ รองรับการเดินทางเข้ามาของนักท่องเที่ยว ร่วมสร้างความเข้มแข็งและขับเคลื่อนภาคเศรษฐกิจของประเทศ
วันนี้ (5 สิงหาคม 2565) ที่ โรงแรมประมุกโกรีสอร์ท ภูเก็ต จ.ภูเก็ต นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ผู้ช่วยรัฐมนตรีประจํากระทรวงสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข นพ.สมศักดิ์ อรรฆศิลป์ อธิบดีกรมการแพทย์ นพ.โอภาส การย์กวินพงศ์ อธิบดีกรมควบคุมโรค เปิดโครงการสัมนาเชิงวิชการ “การขับเคลื่อนนโยบายการแพทย์ก้าวหน้า กรมการแพทย์ ปีงบประมาณ 2565” พร้อมมอบนโยบายแก่ผู้บริหาร โดยมี ผู้ตรวจราชการกระทรวงสาธารณสุข สาธารณสุขนิเทศก์ นายแพทย์สาธารณสุขจังหวัด ผู้รับผิดชอบภารกิจด้านผู้สูงอายุ หรือยาเสพติดผู้บริหารกรมการแพทย์ เข้าร่วมสัมมนากว่า 400 คน
นายอนุทินกล่าวว่า กระทรวงสาธารณสุข มีเป้าหมายในการทํางาน คือ “ประชาชนแข็งแรง เศรษฐกิจแข็งแรง ประเทศไทยแข็งแรง” โดยมุ่งพัฒนาระบบบริการสุขภาพให้เกิดประโยชน์สูงสุดแก่ประชาชนในประเทศ ทั้งระบบสุขภาพปฐมภูมิเข้มแข็ง,ส่งเสริมเศรษฐกิจสุขภาพ ด้วยการพัฒนาศักยภาพการแข่งขันด้านอุตสาหกรรมการแพทย์ครบวงจร,การยกระดับสมุนไพรและภูมิปัญญาไทยและกัญชาทางการแพทย์,การส่งเสริมสุขภาพดีวิถีใหม่,การจัดการโรคโควิด 19 เป็นต้น ซึ่งกรมการแพทย์ ได้ขับเคลื่อนตามนโยบายกระทรวงสาธารณสุขมาอย่างต่อเนื่อง ควบคู่กับภารกิจหลัก คือ การพัฒนาวิชาการและบริการทางการแพทย์ เพื่อให้ประชาชนได้รับบริการที่มีคุณภาพและมาตรฐาน อย่างเสมอภาค และสร้างความเข้มแข็งให้กับระบบสาธารณสุขของประเทศ
นายอนุทินกล่าวต่อว่า ความร่วมมือของทุกหน่วยงานของกระทรวงสาธารณสุข และความทุ่มเทของบุคลากรทางการแพทย์ในการดูแลสุขภาพประชาชนในสถานการณ์โควิด 19 ที่ผ่านมา ช่วยสร้างความเชื่อมั่นว่าระบบการสาธารณสุขของไทยดีเป็นลําดับต้น ๆ ของโลก และประชาชนมีความตระหนักในการป้องกันโรคระบาดอย่างเต็มที่สร้างแรงจูงใจให้กับนักท่องเที่ยวและนักธุรกิจเดินทางเข้ามาเพิ่มมากขึ้น เห็นได้จากจํานวนนักท่องเที่ยวที่ปัจจุบันมีประมาณ 70% ของจํานวนนักท่องเที่ยวที่เดินทางเข้ามาก่อนช่วงสถานการณ์โควิด 19 ซึ่งได้กําชับให้หน่วยงานในกระทรวงสาธารณสุขเตรียมพร้อมที่จะก้าวพ้นสถานการณ์โรคระบาดต่าง ๆ ทั้งด้านบริการสาธารณสุข สร้างความเข้าใจสร้างความมั่นใจให้กับประชาชนและนักท่องเที่ยวมากขึ้น เพื่อให้เกิดการท่องเที่ยว การลงทุน และขับเคลื่อนทางเศรษฐกิจให้กับประเทศต่อไป
ด้านนพ.สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์พร้อมขับเคลื่อนการพัฒนาด้านการแพทย์และการบริการ รองรับระบบสาธารณสุขไทยในอนาคตตามแนวปฏิบัติการแพทย์วิถีใหม่และระบบSmart Hospitalปรับเปลี่ยนรูปแบบบริการสุขภาพ เน้นการรักษาให้เหมาะสมกับประชาชน พัฒนาด้านการแพทย์แม่นยํา(Precision Medicine)ใช้เทคโนโลยีดิจิทัลเข้ามาช่วยบริหารจัดการระบบบริการสุขภาพ เช่น การใช้ระบบปรึกษาทางไกล(Telemedicine)ระบบAIการกระจายการดูแลสุขภาพโดยมีผู้ป่วยเป็นศูนย์กลาง เพื่อให้เกิดการเข้าถึงระบบการดูแลอย่างทั่วถึงและเป็นธรรม
************************************5 สิงหาคม2565
รัฐบาลไทย-ข่าวทำเนียบรัฐบาล-นำร่องให้ผู้ป่วยบัตรทองโรคไต นำเครื่องล้างไตไปใช้ที่บ้าน
วันพฤหัสบดีที่ 1 กรกฎาคม 2564
นําร่องให้ผู้ป่วยบัตรทองโรคไต นําเครื่องล้างไตไปใช้ที่บ้าน
วันเสาร์ที่ 19 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้ป่วยไตวายเรื้อรังระยะสุดท้าย ที่จําเป็นต้องเข้ารับบริการล้างไตทางช่องท้องอย่างต่อเนื่อง ด้วยการนําร่องใช้เครื่องช่วยล้างไตอัตโนมัติ หรือ APD ให้ผู้ป่วยในสิทธิบัตรทอง 500 ราย ที่ไม่สามารถเดินทางไปที่หน่วยบริการได้ นํากลับไปใช้งานที่บ้าน เกณฑ์ในการคัดเลือกผู้ป่วย มีทั้งปัจจัยทางการแพทย์ เช่น มีภาวะน้ําท่วมปอด มีโรคร่วมทําให้ร่างกายไม่ได้รับสารอาหารเพียงพอ ผู้ป่วยเป็นอัมพาต ติดเตียง หรืออยู่ห่างไกลจากหน่วยบริการมาก และปัจจัยทางสังคม ซึ่งพิจารณาจากผลกระทบของญาติที่ดูแลเป็นสําคัญ โดยจะมีทีมพยาบาลประจําช่วยแนะนําวิธีใช้งานและให้คําปรึกษา และส่งน้ํายาล้างไตผ่านทางไปรษณีย์ให้ผู้ป่วยอย่างต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันอังคารที่ 18 มกราคม 2565
รฟม. ลงพื้นที่ตรวจการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
--------------------------------------------------------
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีเหลือง ช่วงลาดพร้าว-สําโรง บริเวณสถานีลาดพร้าว สถานีภาวนา และสถานีโชคชัย 4 โดยได้ตรวจสอบอุปกรณ์และมาตรการความปลอดภัยการทํางานในที่สูง การป้องกันวัสดุตกหล่น และเน้นย้ําให้เจ้าหน้าที่ทุกคนปฏิบัติตามมาตรฐานความปลอดภัยอย่างเคร่งครัด ตามนโยบาย “การก่อสร้างปลอดภัย 100%” ตลอดจนให้ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข ติดตามข้อมูลโครงการฯ ได้ที่เว็บไซต์ www.mrta-yellowline.com และไลน์ : @mrtyellowline
รัฐบาลไทย-ข่าวทำเนียบรัฐบาล-รัฐบาลเดินหน้าฟื้นฟูภาคการท่องเที่ยว รุกหาตลาดศักยภาพสูง ปี 2565 ตั้งเป้าหมายดึงตะวันออกกลางเที่ยวไทย 1 ล้านคน
วันอาทิตย์ที่ 27 กุมภาพันธ์ 2565
รัฐบาลเดินหน้าฟื้นฟูภาคการท่องเที่ยว รุกหาตลาดศักยภาพสูง ปี 2565 ตั้งเป้าหมายดึงตะวันออกกลางเที่ยวไทย 1 ล้านคน
รัฐบาลเดินหน้าฟื้นฟูภาคการท่องเที่ยว รุกหาตลาดศักยภาพสูง ปี 2565 ตั้งเป้าหมายดึงตะวันออกกลางเที่ยวไทย 1 ล้านคน ปลายเดือน มี.ค. รัฐมนตรี “พิพัฒน์” เตรียมนําคณะนักธุรกิจไทยพบภาคท่องเที่ยวซาอุดีอาระเบีย
วันที่ 27 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม มีนโยบายฟื้นฟูเศรษฐกิจในประเทศควบคู่กับการควบคุมการแพร่ระบาดการดูแลรักษาประชาชนจากโควิด-19 ขณะนี้ในภาคของเศรษฐกิจการท่องเที่ยว กระทรวงการท่องเที่ยวและกีฬาได้เดินหน้าฟื้นฟูทั้งภาคธุรกิจในประเทศและการหาตลาดต่างประเทศเพิ่มเติมอย่างต่อเนื่อง
โดยล่าสุด เมื่อวันที่ 24 ก.พ. 2565 นายพิพัฒน์ รัชกิจประการ รมว.การท่องเที่ยวและกีฬาได้เป็นสักขีพยานในพิธีลงนามบันทึกความร่วมมือ (MOC) ระหว่างการท่องเที่ยวแห่งประเทศไทย (ททท.) กับสายการบินเอมิเรตส์ ณ เมืองดูไบ สหรัฐอาหรับเอมิเรตส์ ในการส่งเสริมความร่วมมือระหว่าง ททท. กับสายการบินในการจัดกิจกรรมส่งเสริมการตลาดดึงดูดนักท่องเที่ยวซึ่งเป็นลูกค้าของสายการบินเอมิเรตส์ทั่วโลกเข้ามาท่องเที่ยวประเทศไทย ตลอดจนความร่วมมือในการโปรโมตแคมเปญ Visit Thailand Year 2022 : Amazing New Chapters ซึ่งเป็นแคมเปญพลิกโฉมประเทศไทยด้านการท่องเที่ยวตามนโยบายของนายกรัฐมนตรี
ทั้งนี้ สายการบินเอมิเรตส์นับเป็นสายการบินแห่งที่ 2 ถัดจากสายการบินเอทิฮัด ที่ททท. ลงนามเพื่อความร่วมมือดึงดูดนักท่องเที่ยวที่มีศักยภาพกําลังการใช้จ่ายสูงโดยเฉพาะจากตะวันออกกลาง เข้ามาท่องเที่ยวในประเทศไทย และเร็ว ๆ นี้จะมีการลงเพิ่มเติมกับสายการบินจากซาอุดีอาระเบีย
น.ส.ไตรศุลี กล่าวว่า การฟื้นฟูความสัมพันธ์ระหว่างไทยกับซาอุดีอาระเบียในรอบกว่า 30 ปี เป็นโอกาสสําคัญในการเพิ่มนักท่องเที่ยวจากตะวันออกกลาง ซึ่งในช่วงปลายเดือน มี.ค.ที่จะถึงนี้ รมว.การท่องเที่ยวและกีฬา มีกําหนดที่จะนําคณะนักธุรกิจในภาคการท่องเที่ยวจากประเทศไทยเดินทางไปเชื่อมความสัมพันธ์และเจรจาความร่วมมือกับธุรกิจการท่องเที่ยวของซาอุดีอาระเบีย ซึ่งการเชื่อมความสัมพันธ์ทั้งระดับรัฐบาลและเอกชนจะส่งผลอย่างสําคัญต่อการฟื้นฟูธุรกิจการท่องเที่ยวและธุรกิจที่ต่อเนื่องของไทย
“ในวันพรุ่งนี้ (28 ก.พ.) เที่ยวบินปฐมฤกษ์ของสายการบินซาอุดี อาราเบียน แอร์ไลน์สจากกรุงริยาดซาอุดีอาระเบียจะนํานักท่องเที่ยวประมาณ 120 คนมาถึงประเทศไทย โดยทางสายการบินได้วางตารางการบินไว้สัปดาห์ละ 3 เที่ยวบิน และคาดว่าจะเพิ่มขึ้นเมื่อสถานการณ์โควิด-19 คลี่คลาย การฟื้นฟูความสัมพันธ์ระหว่างไทยและซาอุดีอาระเบียจะมีส่วนสําคัญอย่างยิ่งในการเพิ่มนักท่องเที่ยวจากตะวันออกกลาง ซึ่งรมว.การท่องเที่ยวได้ให้เป้าหมายหน่วยงานที่เกี่ยวข้องว่าในปี 2565 จะต้องเพิ่มกลุ่มตะวันออกกลางให้เข้ามาท่องเที่ยวไทยให้ได้ถึง 1 ล้านคน” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-โฆษก ศบค. แจงกรณีให้จองวัคซีนไฟเซอร์ต้องจ่ายเงินไม่เป็นความจริง เพราะวัคซีนไฟเซอร์เป็นหนึ่งในวัคซีนที่รัฐจัดให้กับประชาชน และยืนยันไม่เสียค่าใช้จ่ายใด ๆ ทั้งสิ้น
วันจันทร์ที่ 23 สิงหาคม 2564
โฆษก ศบค. แจงกรณีให้จองวัคซีนไฟเซอร์ต้องจ่ายเงินไม่เป็นความจริง เพราะวัคซีนไฟเซอร์เป็นหนึ่งในวัคซีนที่รัฐจัดให้กับประชาชน และยืนยันไม่เสียค่าใช้จ่ายใด ๆ ทั้งสิ้น
โฆษก ศบค. แจงกรณีให้จองวัคซีนไฟเซอร์ต้องจ่ายเงินไม่เป็นความจริง เพราะวัคซีนไฟเซอร์เป็นหนึ่งในวัคซีนที่รัฐจัดให้กับประชาชน และยืนยันไม่เสียค่าใช้จ่ายใด ๆ ทั้งสิ้น
วันนี้ (23 สิงหาคม 2564) เวลา 12.30 น.ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ชี้แจงกรณีการเปิดให้จองวัคซีนไฟเซอร์แล้วต้องมีการจ่ายเงินนั้น ไม่เป็นความจริง เป็น Fake News เพราะวัคซีนไฟเซอร์เป็นหนึ่งในวัคซีนที่รัฐจัดให้ประชาชนอยู่แล้ว โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มีการลงนามสัญญาและมีการติดต่อยืนยันว่าจะส่งวัคซีนให้ภายในไตรมาสที่ 4 ของปีนี้ ยืนยันไม่มีค่าใช้จ่ายใดๆ ทั้งสิ้น ขอให้ติดตามความคืบหน้าจากทางรัฐบาล ซึ่งจะมีการแถลงให้รับทราบต่อเนื่องเป็นระยะ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ต้อนรับผู้อำนวยการบริหารของสำนักงานว่าด้วยยาเสพติดและอาชญากรรมแห่งสหประชาชาติ (UNODC) ร่วมหารือการป้องกันอาชญากรรมและความยุติธรรมทางอาญา
วันพุธที่ 30 มีนาคม 2565
รัฐมนตรีว่าการกระทรวงยุติธรรม ต้อนรับผู้อํานวยการบริหารของสํานักงานว่าด้วยยาเสพติดและอาชญากรรมแห่งสหประชาชาติ (UNODC) ร่วมหารือการป้องกันอาชญากรรมและความยุติธรรมทางอาญา
รัฐมนตรีว่าการกระทรวงยุติธรรม ต้อนรับผู้อํานวยการบริหารของสํานักงานว่าด้วยยาเสพติดและอาชญากรรมแห่งสหประชาชาติ (UNODC) ร่วมหารือการป้องกันอาชญากรรมและความยุติธรรมทางอาญา และการป้องกันและปราบปรามยาเสพติด
ในวันพุธที่ ๓๐ มีนาคม ๒๕๖๕ เวลา ๑๕.๓๐ น. นายสมศักดิ์ เทพสุทิน รัฐมนตรีว่าการกระทรวงการยุติธรรม พร้อมด้วย พ.ต.ท. ประวุธ วงศ์สีนิล รองปลัดกระทรวงยุติธรรม นายวิชัย ไชยมงคล เลขาธิการ ป.ป.ส. เอกอัครราชทูต อดิศักดิ์ ภาณุพงศ์ ที่ปรึกษาพิเศษ สถาบันเพื่อการยุติธรรมแห่งประเทศไทย ผู้แทนกรมราชทัณฑ์ และผู้แทนกรมสอบสวนคดีพิเศษ ให้การต้อนรับ นางฑอดะฮ์ วาลี (Ms. Ghada Waly) ผู้อํานวยการบริหารของสํานักงานว่าด้วยยาเสพติดและอาชญากรรมแห่งสหประชาชาติ (UNODC) และผู้อํานวยการใหญ่ สํานักงานสหประชาชาติ ณ กรุงเวียนนา พร้อมคณะ ณ ห้องรับรองกระทรวงยุติธรรม ชั้น ๓ อาคารกระทรวงยุติธรรม โดยได้ร่วมหารือเกี่ยวกับความร่วมมือด้านการป้องกันอาชญากรรมและความยุติธรรมทางอาญา และการป้องกันและปราบปรามยาเสพติด โดยเฉพาะบทบาทของประเทศไทยในการเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา (CCPCJ) และการประชุมคณะกรรมาธิการยาเสพติด (CND) ซึ่งประเทศไทยได้รับเลือกให้เป็นสมาชิกหลายวาระ รวมถึงวาระปัจจุบัน
นอกจากนี้ ทั้งสองฝ่ายได้หารือเกี่ยวกับการบริหารจัดการเรือนจําในประเทศไทย อาทิ การแก้ไขปัญหาความหนาแน่นในเรือนจํา การฝึกอาชีพผู้ต้องขังก่อนพ้นโทษ การแก้ไขปัญหายาเสพติดโดยเน้นที่กระบวนการยึดทรัพย์ เพื่อตัดวงจรผู้ค้ายาเสพติด การแก้ไขปัญหาสารตั้งต้น เป็นต้น ทั้งนี้ UNODC ยินดีให้ความช่วยเหลือทางวิชาการ การพัฒนาศักยภาพเจ้าหน้าที่ผู้ปฏิบัติงาน และสนับสนุนให้ประเทศไทยแสดงบทบาทนําในการแก้ไขปัญหายาเสพติดในอนุภูมิภาค
รัฐบาลไทย-ข่าวทำเนียบรัฐบาล-“บิ๊กโจ๊ก” เร่งหารือ อธิบดีกรมการจัดหางาน แก้ปัญหานายหน้าเถื่อนระบาดหลอกคนหางานต่างประเทศผ่านสื่อโซเชียล
วันพฤหัสบดีที่ 21 เมษายน 2565
“บิ๊กโจ๊ก” เร่งหารือ อธิบดีกรมการจัดหางาน แก้ปัญหานายหน้าเถื่อนระบาดหลอกคนหางานต่างประเทศผ่านสื่อโซเชียล
วันที่ 21 เมษายน 2565 พลตํารวจโท สุรเชษฐ์ หักพาล ผู้ช่วยผู้บัญชาการตํารวจแห่งชาติและคณะ เดินทางเข้าพบเพื่อหารือร่วมกับนายไพโรจน์ โชติกเสถียร อธิบดีกรมการจัดหางาน อย่างเร่งด่วนถึงแนวทางการตรวจสอบและดําเนินคดีผ่านทางระบบอินเตอร์เน็ตและเครือข่ายสังคมออนไลน
นายไพโรจน์ เปิดเผยว่า จากกรณีพบสาย – นายหน้าเถื่อนระบาดหลอกลวงคนไทยที่ต้องการหางานในต่างประเทศผ่านระบบอินเตอร์เน็ตโดยใช้แพลตฟอร์ม Facebook TikTok Twitter และแอปพลิเคชัน Line โดยโพสต์โฆษณาชักชวนและรับสมัครคนหางานไปทํางานต่างประเทศจํานวนมาก อาทิ การเดินทางไปทํางานเกษตรในเครือรัฐออสเตรเลีย งานนวดสปาในสหรัฐอาหรับเอมิเรตส์ และการหลอกลวงไปทํางานชาอุดีอาระเบียด้วยวิธีผิดกฎหมาย ซึ่งมีคนหางานหลงเชื่อทําให้สูญเงินจํานวนมาก
โดยหลังการหารือได้ข้อสรุปว่า กระทรวงแรงงาน และหน่วยงานที่เกี่ยวข้อง จะเร่งดําเนินการใน 3 มาตรการเร่งด่วน ประกอบด้วย 1. ด้านการป้องกัน โดยมีการจัดอบรม/ให้ความรู้ความเข้าใจกับคนหางานผู้ถูกระงับการเดินทาง ผู้นําชุมชน บุคคล/นิติบุคคล ที่เกี่ยวข้องกับการไปทํางานต่างประเทศ และตรวจสอบการดําเนินการของบริษัทจัดหางานทั่วประเทศ เพื่อป้องกันมิให้ฝ่าฝืนกฎหมาย รวมทั้งเพิ่มความเข้มงวดในการตรวจสอบการเดินทางไปทํางานต่างประเทศของคนหางาน ณ ด่านตรวจคนหางาน 2.ด้านการปราบปราม ตรวจสอบ ติดตามผู้มีพฤติการณ์หลอกลวงคนหางาน และดําเนินคดีผู้ฝ่าฝืนพ.ร.บ.จัดหางานและคุ้มครองคนหางาน พ.ศ. 2528 และที่แก้ไขเพิ่มเติม 3. ด้านการรณรงค์ประชาสัมพันธ์ โดยรณรงค์และประชาสัมพันธ์อย่างเข้มข้น ต่อเนื่องและทั่วถึง เพื่อให้คนหางานและผู้ที่สนใจจะไปทํางานในต่างประเทศมีความรู้ความเข้าใจถึงขั้นตอนการไปทํางานต่างประเทศอย่างถูกต้องตามกฎหมายและข้อควรระวังก่อนเดินทางไปทํางานต่างประเทศ โดยนอกจากการใช้สื่อวิทยุ โทรทัศน์ หนังสือพิมพ์ ซึ่งเป็นสื่อหลัก สื่อออนไลน์ เช่น Facebook TikTok Twitter ที่คนหางานส่วนใหญ่เข้าถึงแล้ว ยังมอบหมายให้สํานักงานจัดหางานกรุงเทพมหานคร พื้นที่ 1 – 10 สํานักงานจัดหางานจังหวัดทั่วประเทศ ประสานผู้นําท้องถิ่น ผู้นําชุมชน ประชาสัมพันธ์ผ่านสื่อท้องถิ่น หอกระจายข่าวประจําหมู่บ้าน เอกสารแผ่นพับ เพื่อให้ประชาชนในพื้นที่ห่างไกล มีความรู้เท่าทันกลุ่มมิจฉาชีพ
“ท่านรัฐมนตรีว่าการกระทรวงแรงงาน ห่วงใยคนหางานที่ถูกหลอกลวง โดยมีข้อสั่งการให้กรมการจัดหางานเร่งตรวจสอบผู้มีพฤติกรรมกระทําการโฆษณาจัดหางาน และชักชวนคนไทยให้เดินทางไปทํางานต่างประเทศผ่านทางระบบอินเตอร์เน็ตและเครือข่ายสังคมออนไลน์ หากสืบสวนพบการกระทําความผิดให้เจ้าหน้าที่รวบรวมพยานหลักฐานดําเนินการร้องทุกข์กล่าวโทษต่อพนักงานสอบสวนท้องที่เพื่อดําเนินคดีต่อไป ทั้งนี้ขอย้ําว่า การโฆษณาจัดหางานโดยไม่ได้รับอนุญาตจากกรมการจัดหางาน มีความผิดตามระเบียบกระทรวงแรงงาน ว่าด้วยการโฆษณาการจัดหางานต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงนั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" สั่งเตรียมมาตรการรองรับการเดินทาง หลังวันหยุดสิ้นลง แนะประชาชนสังเกตตนเอง 7-10 วันหลังกลับเข้ามาทำงาน ผู้ติดเชื้อรายใหม่ 18,892 ราย
วันเสาร์ที่ 16 เมษายน 2565
โฆษกรัฐบาล เผย "นายกฯ" สั่งเตรียมมาตรการรองรับการเดินทาง หลังวันหยุดสิ้นลง  แนะประชาชนสังเกตตนเอง 7-10 วันหลังกลับเข้ามาทํางาน  ผู้ติดเชื้อรายใหม่  18,892 ราย
โฆษกรัฐบาล เผย "นายกฯ" สั่งเตรียมมาตรการรองรับการเดินทาง หลังวันหยุดสิ้นลง  แนะประชาชนสังเกตตนเอง 7-10 วันหลังกลับเข้ามาทํางาน  ผู้ติดเชื้อรายใหม่  18,892 ราย
วันนี้ 16 เม.ย. 65 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณเจ้าหน้าที่ทุกฝ่ายทั้งตํารวจ ทหาร และพลเรือน ที่ข่วยกันดูแลประชาชน รวมถึงผู้ประกอบการ และประชาชน ที่ให้ความร่วมมือปฎิบัติตาม มาตรการป้องกันโควิดรัดกุมในช่วงวันหยุดที่ผ่านมา ซึ่งจากนี้ ขอทุกหน่วยงานช่วยกันยังต้องช่วยกันจัดเจ้าหน้าที่ดูแลประชาชนจํานวนมาก ที่จะเริ่มทยอยการเดินทางกลับเข้ามาทํางานในกรุงเทพมหานครและจังหวัดต่างๆ หลังสิ้นสุดวันหยุดยาวในช่วงเทศกาลสงกรานต์ด้วย ทั้งนี้ นายกรัฐมนตรี มอบหมายกระทรวงสาธารณสุข และหน่วยงานที่เกี่ยวข้อง เตรียมความพร้อมรองรับหากเกิดคลัสเตอร์โควิด -19 หลังสงกรานต์ ซึ่งสปสช. เพิ่มคู่สายด่วนรองรับสถานการณ์การแพร่ระบาดของ covid ในช่วงหลังสงกรานต์ ขณะเดียวกัน ก็ขอให้ประชาชนคอยสังเกตอาการหลังกลับจากเทศกาลสงกรานต์ 7 - 10 วัน หากมีอาการ เช่น ไอ มีน้ํามูก ไข้สูง 37.5 องศาเซลเชียส ควรรีบพบแพทย์และแจ้งประวัติการเดินทางและหากพบว่ามีอาการ หรือมีความเสี่ยงให้ตรวจด้วย ATK ทันที
สําหรับล่าสุดผู้ติดเชื้อโควิด-19 รายใหม่ วันเสาร์ที่ 16 เมษายน 2565
รวม 18,892 ราย จําแนกเป็น
ผู้ป่วยจากในประเทศ 18,810 ราย
ผู้ป่วยมาจากต่างประเทศ 82 ราย
ผู้ป่วยสะสม 1,788,749 ราย (ตั้งแต่ 1 มกราคม 2565) หายป่วยกลับบ้าน 22,220 ราย หายป่วยสะสม 1,595,484 ราย (ตั้งแต่ 1 มกราคม 2565) ผู้ป่วยกําลังรักษา 221,452 ราย เสียชีวิต 125 ราย
จํานวนผู้ป่วยปอดอักเสบ
รักษาตัวอยู่ในโรงพยาบาล 2,062 ราย เฉลี่ยจังหวัดละ 27 ราย
อัตราครองเตียง ร้อยละ 26.7
/////
รัฐบาลไทย-ข่าวทำเนียบรัฐบาล-คปภ. เตือน..อย่าหลงเชื่อกลุ่มมิจฉาชีพ แก๊ง Call Center แอบอ้างเป็นเจ้าหน้าที่ คปภ. เรียกเงินช่วยเหลือเคลมประกันภัยโควิด
วันพุธที่ 29 มิถุนายน 2565
คปภ. เตือน..อย่าหลงเชื่อกลุ่มมิจฉาชีพ แก๊ง Call Center แอบอ้างเป็นเจ้าหน้าที่ คปภ. เรียกเงินช่วยเหลือเคลมประกันภัยโควิด
เลขาธิการ คปภ. เตือน..อย่าหลงเชื่อกลุ่มมิจฉาชีพ แก๊ง Call Center แอบอ้างเป็นเจ้าหน้าที่ คปภ. เรียกเงินช่วยเหลือเคลมประกันภัยโควิด สั่งการสาย กม.และคดี ดําเนินการตาม กม.ในทุกกรณีความผิด
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ด้วยขณะนี้มีกลุ่มมิจฉาชีพใช้โทรศัพท์ผ่านระบบ Call Center โทรศัพท์ไปหาประชาชนแอบอ้างว่าเป็นเจ้าหน้าที่ของสํานักงานคณะกรรมการกํากับและส่งเสริมการประกอบธุรกิจประกันภัย (สํานักงาน คปภ.) ข่มขู่และแจ้งข้อกล่าวหาว่ามีการปลอมแปลงเอกสารในการเคลมประกันภัยโควิด เพื่อให้ผู้เสียหายเกิดความหวาดกลัว ต่อจากนั้น แก๊ง Call Center ก็จะเสนอวิธีการแก้ไขปัญหาเพื่อไม่ให้ถูกดําเนินคดี โดยให้ผู้เสียหายโอนเงินให้เพื่อยุติเรื่องดังกล่าว
นอกจากนี้ แก๊ง Call Center ที่แอบอ้างว่าเป็นเจ้าหน้าที่จากสํานักงาน คปภ. ยังขอตรวจสอบกรมธรรม์ประกันภัย และขอเอกสารเกี่ยวกับการเคลมประกันภัยโควิดเพิ่มเติม โดยมุ่งเป้าไปที่ข้อมูลทางการเงิน เช่น เลขที่บัญชีธนาคารพาณิชย์ เลขที่บัตรประชาชน เพื่อให้ผู้เสียหายโอนเงินให้กับแก๊ง Call Center เพื่อแลกกับการอํานวยความสะดวกในการเคลมประกันภัยโควิดได้รวดเร็วยิ่งขึ้น รวมทั้งแก๊ง Call Center ยังมีพฤติกรรมเหิมเกริม โดยอาสาเป็นผู้ดําเนินการเรียกร้องค่าสินไหมทดแทนให้กับผู้เสียหาย แต่ขอให้ผู้เสียหายจ่ายค่าดําเนินการให้ล่วงหน้าก่อน ซึ่งการกระทําดังกล่าวอาจทําให้ประชาชนหลงเชื่อ หรือตกเป็นเหยื่อของแก๊ง Call Center เหล่านี้ได้
เลขาธิการ คปภ. กล่าวว่า สํานักงาน คปภ. เป็นหน่วยงานของรัฐที่มีบทบาทหน้าที่ในการกํากับและส่งเสริมการประกอบธุรกิจประกันภัย รวมถึงการให้ความคุ้มครองสิทธิประโยชน์ด้านประกันภัยกับประชาชน ไม่มีนโยบายให้เจ้าหน้าที่สํานักงาน คปภ. โทรศัพท์ไปหาประชาชนเพื่อขอข้อมูลทางการเงินหรือให้การช่วยเหลือไม่ให้ถูกดําเนินคดีอาญา ซึ่งการกระทําดังกล่าวอาจเข้าข่ายเป็นความผิดฐานฉ้อโกงตามประมวลกฎหมายอาญา ทั้งนี้ได้สั่งการให้สายกฎหมายและคดี ดําเนินคดีร้องทุกข์กล่าวโทษและแจ้งหน่วยงานที่เกี่ยวข้อง เพื่อดําเนินการทางกฎหมายต่อกลุ่มมิจฉาชีพในทุกกรณีความผิด โดยเฉพาะความผิดที่เข้าข่ายการฉ้อฉลประกันภัย ตามมาตรา 108/5 แห่งพระราชบัญญัติประกันวินาศภัย (ฉบับที่ 4) พ.ศ. 2562 ที่ระบุว่า ผู้ใดเรียก รับ หรือยอมจะรับทรัพย์สินหรือประโยชน์อื่นใดสําหรับตนเองหรือผู้อื่นเพื่อให้มีการชดใช้ค่าสินไหมทดแทนหรือจ่ายเงินหรือผลประโยชน์ตามกรมธรรม์ประกันภัยที่มิควรได้โดยชอบด้วยกฎหมาย ต้องระวางโทษจําคุกไม่เกิน 5 ปี หรือปรับไม่เกิน 5 แสนบาท หรือทั้งจําทั้งปรับ
ดังนั้น จึงขอให้ประชาชนอย่าได้หลงเชื่อ การกระทําผิดของกลุ่มมิจฉาชีพดังกล่าว หากได้รับการติดต่อแอบอ้างเกี่ยวกับการปลอมเอกสารหรือเพื่อช่วยเหลือในการเคลมประกันภัยโควิด โดยมีการขอข้อมูลทางการเงินหรือช่วยเหลือไม่ให้ถูกดําเนินคดีอาญา และแอบอ้างว่าเป็นเจ้าหน้าที่สํานักงาน คปภ. ไม่ว่าจะเป็นทางโทรศัพท์ อีเมล์ หรือช่องทางใด ๆ ให้สันนิษฐานไว้ก่อนว่าเป็นการหลอกลวงประชาชน และให้รีบแจ้งข้อมูลไปยังสํานักงาน คปภ. โดยตรง ผ่านสายด่วน คปภ. 1186 เพื่อจะได้ดําเนินการตามกฎหมายโดยเคร่งครัดต่อไป
รัฐบาลไทย-ข่าวทำเนียบรัฐบาล-รองปลัดฯ วรวรรณ ร่วมปลูกต้นไม้ ปรับปรุงภูมิทัศน์กระทรวงอุตสาหกรรม
วันพฤหัสบดีที่ 23 ธันวาคม 2564
รองปลัดฯ วรวรรณ ร่วมปลูกต้นไม้ ปรับปรุงภูมิทัศน์กระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม ร่วมปลูกต้นไม้บริเวณลานองค์พระนารายณ์ เพื่อปรับปรุงภูมิทัศน์ให้มีความสะอาด สวยงาม ต้อนรับเทศกาลปีใหม่ พ.ศ. 2564
รองปลัดฯ วรวรรณ ร่วมปลูกต้นไม้ ปรับปรุงภูมิทัศน์กระทรวงอุตสาหกรรม
วันนี้ (23 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน นายวีระวัฒน์ ศรีสม ผู้อํานวยการศูนย์เทคโนโลยีสารสนเทศและการสื่อสาร นางรวีวรรณ อุตรนคร ผู้อํานวยการกองกลาง นางสาวสุนีย์ โสภณ ผู้อํานวยการกองบริหารทรัพยากรบุคคล และข้าราชการ พนักงาน สํานักงานปลัดกระทรวงอุตสาหกรรม ร่วมกันปลูกต้นไม้บริเวณลานองค์พระนารายณ์ เพื่อปรับปรุงภูมิทัศน์ให้มีความสะอาด สวยงาม ต้อนรับเทศกาลปีใหม่ พ.ศ. 2564
รัฐบาลไทย-ข่าวทำเนียบรัฐบาล-รฟม. เตรียมลงพื้นที่จังหวัดภูเก็ต เพื่อประชาสัมพันธ์และสำรวจความคิดเห็นประชาชนต่ออัตราค่าโดยสารและการขยายแนวเส้นทาง
วันจันทร์ที่ 13 มิถุนายน 2565
รฟม. เตรียมลงพื้นที่จังหวัดภูเก็ต เพื่อประชาสัมพันธ์และสํารวจความคิดเห็นประชาชนต่ออัตราค่าโดยสารและการขยายแนวเส้นทาง
โครงการระบบขนส่งมวลชนจังหวัดภูเก็ต ระยะที่ 1 ไปยังท่าฉัตรไชย ระหว่างวันที่ 15 - 21 มิถุนายน 2565
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเตรียมลงพื้นที่จังหวัดภูเก็ตเพื่อประชาสัมพันธ์และสํารวจความคิดเห็นของประชาชนเกี่ยวกับอัตราค่าโดยสารและการขยายแนวเส้นทางโครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง ไปยังท่าฉัตรไชย เพื่อรองรับการเดินทางของผู้เข้าร่วมชมงาน Specialised Expo 2028
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย เปิดเผยว่า กระทรวงคมนาคมได้มีนโยบายเร่งรัดและติดตามการดําเนินงานโครงการระบบขนส่งมวลชนจังหวัดภูเก็ต ระยะที่ 1 อย่างใกล้ชิด โดยมอบหมายให้ รฟม. พิจารณาศึกษาเทคโนโลยีรถไฟฟ้าให้เหมาะสมและสอดคล้องกับต้นทุนการก่อสร้าง รวมทั้งได้มีการหารือร่วมกับหน่วยงานที่เกี่ยวข้อง อาทิ สํานักงานนโยบายและแผนการขนส่งและจราจร (สนข.) และกรมการขนส่งทางราง (ขร.) เพื่อกําหนดอัตราค่าโดยสารที่เหมาะสมสอดคล้องกับสถานการณ์ปัจจุบัน และนําเสนอรายละเอียดดังกล่าวเพื่อสร้างการรับรู้และความเข้าใจที่ถูกต้องแก่ประชาชนในจังหวัดภูเก็ตทั้งนี้ การลงพื้นที่เพื่อประชาสัมพันธ์และสํารวจความคิดเห็นของประชาชนในจังหวัดภูเก็ตในครั้งนี้ รฟม. จะทําการสํารวจความคิดเห็นประชาชนในจังหวัดภูเก็ต เกี่ยวกับอัตราค่าโดยสารของโครงการ แบบอัตราคงที่ (Flat Fare) โดยแบ่งตามเขตพื้นที่ในเมืองและนอกเมือง รวมถึงความคิดเห็นเกี่ยวกับการต่อขยายแนวเส้นทางโครงการฯ ไปยังท่าฉัตรไชย เพื่อรองรับการเดินทางเข้าร่วมชมงาน Specialised Expo 2028 ที่จังหวัดภูเก็ตอยู่ระหว่างการเสนอตัวเป็นเจ้าภาพการจัดงานดังกล่าว โดย รฟม. จะลงพื้นที่เพื่อประชาสัมพันธ์และสํารวจความคิดเห็นของประชาชนในจังหวัดภูเก็ตระหว่างวันที่ 15 - 21 มิถุนายน 2565 และจะนําผลการสํารวจความคิดเห็นครั้งนี้ไปใช้เป็นแนวทางในการดําเนินโครงการระบบขนส่งมวลชนจังหวัดภูเก็ต ระยะที่ 1 ให้มีความเหมาะสมและสอดคล้องกับความคิดเห็นของประชาชนในจังหวัดภูเก็ต โดยหากมีการขยายเส้นทางไปยังท่าฉัตรไชยแล้ว รฟม. จะดําเนินการตามระเบียบสํานักนายกรัฐมนตรีว่าด้วยการรับฟังความคิดเห็นของประชาชน ก่อนนําเสนอขออนุมัติดําเนินโครงการตามขั้นตอนต่อไป ทั้งนี้ ประชาชนที่มีภูมิลําเนาหรือพํานักอาศัยในจังหวัดภูเก็ต สามารถร่วมตอบแบบสอบถามแสดงความคิดเห็นเกี่ยวกับโครงการระบบขนส่งมวลชนจังหวัดภูเก็ต ได้ที่ https://www.mrta.co.th/phuket-form/index.html หรือสแกน QR CODE ได้ตั้งแต่วันนี้ - 24 มิถุนายน 2565
สําหรับ โครงการระบบขนส่งมวลชนจังหวัดภูเก็ต แบ่งการดําเนินงานออกเป็น 2 ระยะ คือ ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง มีระยะทางประมาณ 42 กิโลเมตร มีจํานวนสถานีทั้งหมด 21 สถานี และระยะที่ 2 ช่วงท่านุ่น - เมืองใหม่ มีระยะทางประมาณ 16.5 กิโลเมตร มีจํานวนสถานีทั้งหมด 3 สถานี ซึ่ง รฟม. จะเริ่มดําเนินการโครงการระบบขนส่งมวลชนจังหวัดภูเก็ต ระยะที่ 1 เป็นลําดับแรก ทั้งนี้ เมื่อโครงการแล้วเสร็จสมบูรณ์จะช่วยเพิ่มทางเลือกในการเดินทางที่มีประสิทธิภาพและมาตรฐาน พร้อมรองรับการเดินทางและการท่องเที่ยวของจังหวัดภูเก็ตในอนาคต สอบถามข้อมูลเพิ่มเติม หรือติดตามข่าวสาร รฟม. ได้ที่เว็บไซต์ รฟม. (www.mrta.co.th) เฟซบุ๊กแฟนเพจ การรถไฟฟ้าขนส่งมวลชนแห่งประเทศไทยและ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-“นายกฯ”เดินหน้า “โครงการแก้มลิง” ตามพระราโชบายในหลวงรัชกาลที่ 10 สืบสาน รักษาและต่อยอด โครงการพระราชดำริในหลวงรัชกาล 9 ช่วยบรรเทาวิกฤตน้ำท่วม
วันเสาร์ที่ 9 ตุลาคม 2564
“นายกฯ”เดินหน้า “โครงการแก้มลิง” ตามพระราโชบายในหลวงรัชกาลที่ 10 สืบสาน รักษาและต่อยอด โครงการพระราชดําริในหลวงรัชกาล 9 ช่วยบรรเทาวิกฤตน้ําท่วม
“นายกฯ”เดินหน้า “โครงการแก้มลิง” ตามพระราโชบายในหลวงรัชกาลที่ 10 สืบสาน รักษาและต่อยอด โครงการพระราชดําริในหลวงรัชกาล 9 ช่วยบรรเทาวิกฤตน้ําท่วม
วันที่ 9 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญในการดูแลความเป็นอยู่ของประชาชนโดยเฉพาะโครงการเกี่ยวกับการพัฒนาแหล่งน้ํา รัฐบาลได้เร่งดําเนินการโครงการแก้มลิงทั่วประเทศในพื้นที่ 65 จังหวัด รวม 914 รายการ ปริมาตรน้ํากักเก็บ 606.93 ล้าน ลบ.ม. วงเงิน 23,060.7182 ล้านบาท ด้วยการน้อมนําพระราโชบายพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในการทรงงานเพื่อจะสืบสาน รักษา และต่อยอดโครงการอันเนื่องมาจากพระราชดําริ ในหลวงรัชกาลที่ 9 โดย “โครงการแก้มลิง” หนึ่งในโครงการพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงมีพระราชดําริไว้ในการแก้ปัญหาอุทกภัย ปัญหาน้ําท่วมขังในประเทศไทย รัฐบาลนํามาเป็นนโยบายการบริหารจัดการน้ําพื้นที่ลุ่มต่ํา 13 ทุ่ง ได้แก่ พื้นที่ 12 ทุ่ง ในภาคกลางตอนล่าง และ ทุ่งบางระกํา จ.พิษณุโลก เพื่อใช้เป็นแก้มลิงขนาดใหญ่ในการแก้ไขปัญหาน้ําท่วม/ชะลอน้ําหลาก ได้ถึง 1.41 ล้านไร่ และสามารถรองรับน้ําได้ถึง 1,704 ล้าน ลบ.ม.
นายธนกร กล่าวว่า ล่าสุดการลงพื้นที่จังหวัดสุโขทัยของนายกรัฐมนตรี เพื่อตรวจสถานการณ์น้ําท่วมที่ผ่านมา ยังได้ติดตามการเตรียมพื้นที่รับน้ําแก้มลิงบริเวณแม่น้ํายมฝั่งซ้าย เพื่อบรรเทาสถานการณ์น้ําท่วมในพื้นที่จังหวัดสุโขทัยด้วย โครงการแก้มลิงไม่เพียงแต่แก้ปัญหาน้ําท่วมขัง แต่ยังช่วยแก้ไขปัญหาการขาดแคลนน้ําในช่วงฤดูแล้งได้ด้วย อีกทั้งสามารถปล่อยน้ําในการผลักดันไม่ให้น้ําเค็มจากทะเลไหลเข้าสู่แม่น้ําลําคลองและพื้นที่การเกษตร และน้ําจืดที่เก็บกักไว้ในแก้มลิง ประชาชนสามารถนําน้ําไปใช้ประโยชน์ในด้านเกษตรกรรม อุตสาหกรรม และการอุปโภคบริโภค ทําให้คนไทยมีน้ํากินน้ําใช้ได้ตลอดทั้งปี
รัฐบาลไทย-ข่าวทำเนียบรัฐบาล-ระวัง ! แอบอ้างซื้อขายคิวฉีดวัคซีนโควิด
วันพุธที่ 14 กรกฎาคม 2564
ระวัง ! แอบอ้างซื้อขายคิวฉีดวัคซีนโควิด
....
แจ้งเตือนผู้สูงอายุ / ประชาชน อย่าหลงเชื่อบุคคลผู้ไม่หวังดี ว่าสามารถช่วยเหลือท่าน ให้สามารถรับคิวฉีดวัคซีนโควิด-19 ณ ศูนย์ฉีดวัคซีนกลางบางซื่อได้
.
ความจริง ! ต้องลงทะเบียนตามช่องทางที่กําหนดซึ่งไม่มีค่าใช้จ่ายใด ๆ ดังนี้
- รับลงทะเบียน on-site เฉพาะผู้สูงที่มี 75 ปีขึ้นไป
.
สําหรับผู้สูงอายุ 60 ปีขึ้นไป ต้องลงทะเบียนผ่านระบบเครือข่ายมือถือ ประกอบด้วย
รัฐบาลไทย-ข่าวทำเนียบรัฐบาล-EXIM BANK แต่งตั้งผู้ช่วยกรรมการผู้จัดการ
วันพฤหัสบดีที่ 3 กุมภาพันธ์ 2565
EXIM BANK แต่งตั้งผู้ช่วยกรรมการผู้จัดการ
EXIM BANK แต่งตั้งนายชลัช รัตนบุญนิธิ เป็นผู้ช่วยกรรมการผู้จัดการ ดูแลสายงานวิสาหกิจขนาดกลางและขนาดย่อม มีผลตั้งแต่วันที่ 1 กุมภาพันธ์ 2565 เป็นต้นไป
ธนาคารเพื่อการส่งออกและนําเข้าแห่งประเทศไทย (EXIM BANK)แต่งตั้งนายชลัช รัตนบุญนิธิ เป็นผู้ช่วยกรรมการผู้จัดการ ดูแลสายงานวิสาหกิจขนาดกลางและขนาดย่อม (SMEs) ครอบคลุมงานสนับสนุนผู้ประกอบการขนาดกลางและขนาดย่อมให้มีศักยภาพเพิ่มมากขึ้นในการดําเนินธุรกิจส่งออกทั้งในรูปแบบศูนย์กลางการดูแลลูกค้าและช่องทางสาขา การบริหารความสัมพันธ์กับหน่วยงานภายนอกที่เกี่ยวข้องกับการสนับสนุนและพัฒนาผู้ส่งออก SMEs การให้คําปรึกษาแนะนําเกี่ยวกับการดําเนินธุรกิจส่งออกและบริการด้านต่าง ๆ ของธนาคาร ตลอดจนการพัฒนาศักยภาพและยกระดับผู้ประกอบการไทยสู่มาตรฐานสากลและเติบโตได้อย่างต่อเนื่อง ทั้งนี้ มีผลตั้งแต่วันที่ 1 กุมภาพันธ์ 2565 เป็นต้นไป
นายชลัชจบการศึกษาปริญญาโท บริหารธุรกิจมหาบัณฑิต มหาวิทยาลัยรัฐแคลิฟอร์เนีย ซานเบอร์นาร์ดิโน สหรัฐฯ และปริญญาตรี บัญชีบัณฑิต สาขาระบบสารสนเทศทางการบัญชี คณะพาณิชยศาสตร์และการบัญชี จุฬาลงกรณ์มหาวิทยาลัย เคยดํารงตําแหน่งผู้จัดการธุรกิจภาครัฐ สายงานธุรกิจขนาดใหญ่ ธนาคารไทยพาณิชย์ จํากัด (มหาชน) ก่อนเข้าร่วมงานกับ EXIM BANK นายชลัช ดํารงตําแหน่งผู้อํานวยการฝ่ายอาวุโส สายงานธุรกิจภาครัฐ ธนาคารกรุงไทย จํากัด (มหาชน)
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Appoints New Executive Vice President
EXIM Thailand has announced the appointment of Mr. Charat Rattanaboonniti as the Bank’s Executive Vice President, in charge of Small and Medium Enterprises function line, taking effect from February 1, 2022.
Export-Import Bank of Thailand (EXIM Thailand) has appointed Mr. Charat Rattanaboonniti as Executive Vice President, in charge of Small and Medium Enterprises (SMEs) function line, effective from February 1, 2022 onwards, to oversee support operation for SMEs via the Bank’s customer center and branches, enhance SMEs’ potential in operating export business, manage relationships with external agencies relating to supporting and developing SME exporters, provide advice on export business operation and other financial services, as well as developing Thai entrepreneurs’ capabilities to meet international standards and achieve sustainable growth.
Mr. Charat holds a Master of Business Administration from California State University, San Bernardino, the USA, and a Bachelor of Accountancy, majoring in Accounting Information System from Chulalongkorn University. Previously, he served as Senior Manager of Multi-corporate Segment, Siam Commercial Bank Plc. Prior to joining EXIM Thailand, Mr. Charat worked as Senior Vice President of Government Sector, Krung Thai Bank Plc.
For further information, please contact Corporate Branding and Communication Department
Tel. 0 2271 3700, 0 2278 0047, 0 2617 2111 ext. 4120-4
รัฐบาลไทย-ข่าวทำเนียบรัฐบาล-‘นายก’ ห่วงใย คนงานในยูเครนหลังสองชุดแรกบินกลับถึงไทยแล้ว ‘ปลัดแรงงาน’ ปลอบขวัญจ่ายเงินสงเคราะห์กองทุนแก่สมาชิก 69 คน มูลค่ากว่า 1 ล้านบาท
วันพุธที่ 2 มีนาคม 2565
‘นายก’ ห่วงใย คนงานในยูเครนหลังสองชุดแรกบินกลับถึงไทยแล้ว ‘ปลัดแรงงาน’ ปลอบขวัญจ่ายเงินสงเคราะห์กองทุนแก่สมาชิก 69 คน มูลค่ากว่า 1 ล้านบาท
เมื่อวันที่ 2 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายบุญชอบ สุทธมนัสวงษ์ ปลัดกระทรวงแรงงาน ตรวจเยี่ยมให้กําลังใจ พร้อมมอบเงินแก่แรงงานไทยที่เดินทางกลับมาจากประเทศยูเครน
และเป็นสมาชิกกองทุนเพื่อช่วยเหลือคนหางานไปทํางานในต่างประเทศ จํานวน 69 คน ณ อาคาร Quarantine Center สถาบันบําราศนราดูร ถนนติวานนท์ ตําบลตลาดขวัญ อําเภอเมืองนนทบุรี จังหวัดนนทบุรี โดยมีนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายวรรณรัตน์ ศรีสุขใส รองปลัดกระทรวงแรงงาน นายไพโรจน์ โชติกเสถียร อธิบดีกรมการการจัดหางาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายบุญชอบ กล่าวว่า ตามที่รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี เป็นห่วงคนไทยและแรงงานไทยทุกคนที่ได้รับผลกระทบจากเหตุการณ์ในยูเครน และได้กําชับให้ท่านรัฐมนตรีสุชาติ ชมกลิ่น รมว.แรงงาน ดูแลแรงงานไทยทุกคนอย่างดีที่สุด และได้รับรายงานจากกระทรวงการต่างประเทศว่าเมื่อวานนี้ (1 มี.ค.65) ได้นําคณะคนไทยชุดแรกจํานวน 38 คน ในจํานวนนี้เป็นสมาชิกกองทุนเพื่อช่วยเหลือคนหางานไปทํางานในต่างประเทศ จํานวน 21 คน เดินทางโดยเครื่องบินสายการบินไทย เที่ยวบินที่ TG 923 ออกจากกรุงบูคาเรสต์มาถึงประเทศไทยเวลา 06.25 น. ในวันนี้ ส่วนคนไทยชุดที่สอง จํานวน 58 คน ในจํานวนนี้เป็นสมาชิกกองทุนฯ จํานวน 48 คน เดินทางโดยเครื่องบินสายการบินเอมิเรตส์ เที่ยวบินที่ EK 384 ออกจากกรุงวอร์ซอมาถึงประเทศไทยเวลา 12.05 น. ในวันนี้เช่นกัน โดยท่านสุชาติฯ ได้มอบหมายให้ผมมอบเงินแก่แรงงานไทยที่เดินทางกลับมาจากประเทศยูเครน และเป็นสมาชิกกองทุนเพื่อช่วยเหลือคนหางานไปทํางานในต่างประเทศ จํานวน 69 คน คนละ 15,000 บาท รวมเป็นเงินทั้งสิ้น 1,035,000 บาท
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน ได้จัดเจ้าหน้าที่ตั้งโต๊ะลงทะเบียน เพื่อรับคําร้องและอํานวยความสะดวกในการดูแลทั้งในเรื่องขั้นตอน เอกสารหลักฐานต่าง ๆ รวมทั้งชี้แจงเรื่องสิทธิประโยชน์จากกองทุนให้แก่แรงงานไทย นอกจากนี้ ที่ด่านตรวจคนหางานสุวรรณภูมิ ได้จัดเจ้าหน้าที่เข้าไปอํานวยความสะดวกตั้งแต่คนงานลงเครื่องบินจนถึงพาไปส่งที่ขึ้นรถบัสของกรมการขนส่งทางบก เพื่อเดินทางมายังสถาบันบําราศนราดูรเพื่อรอตรวจหาเชื้อโควิด-19 (RT-PCR) ซึ่งหากแรงงานผลตรวจออกมาเป็นบวกจะเข้ารับการรักษาที่สถาบันบําราศนราดูร แต่หากผลเป็นลบจะใช้มาตรการ Test & Go เดินทางกลับบ้านได้ทันที
รัฐบาลไทย-ข่าวทำเนียบรัฐบาล-รัฐบาลชวนผู้อาศัยใน กทม. เข้ารับบริการฉีดวัคซีนโควิด-19
วันจันทร์ที่ 17 มกราคม 2565
รัฐบาลชวนผู้อาศัยใน กทม. เข้ารับบริการฉีดวัคซีนโควิด-19
วันเสาร์ที่ 15 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนผู้ที่อยู่อาศัยในพื้นที่ กทม. เข้ารับบริการฉีดวัคซีนป้องกันโรคโควิด-19 ทั้งเข็มที่ 1 2 3 และเข็มกระตุ้นสําหรับผู้ที่หายจากโรคโควิด-19 เกิน 3 เดือน โดยลงทะเบียนจองคิวได้ผ่านแอปพลิเคชัน QueQ และรับบริการได้ที่จุดฉีดวัคซีน 101 แห่งทั่ว กทม. ประกอบด้วย อาคารกีฬาเวสน์ 2 ศูนย์เยาวชน กทม. ไทย-ญี่ปุ่น เขตดินแดง รพ.ในสังกัด กทม. 11 แห่ง รพ.ในเครือข่ายความร่วมมือ 20 แห่ง ศูนย์บริการสาธารณสุขของ กทม. 69 แห่ง นอกจากนี้ ยังมีบริการหน่วยฉีดวัคซีนเคลื่อนที่ หรือ รถ BMV ที่ออกให้บริการตามชุมชนต่าง ๆ และบริการเชิงรุกฉีดวัคซีนถึงบ้านสําหรับผู้สูงอายุ ผู้ป่วยติดเตียงติดบ้าน และผู้พิการ ที่ไม่สามารถเดินทางออกจากบ้านได้ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๖/๒๕๖๔
วันพุธที่ 23 มิถุนายน 2564
รมว.วธ. เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๖/๒๕๖๔
การประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๖/๒๕๖๔ ผ่านการประชุมออนไลน์ระบบ Zoom
วันที่ ๒๓ มิถุนายน ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๖/๒๕๖๔ ผ่านการประชุมออนไลน์ระบบ Zoom โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารส่วนราชการและองค์การมหาชนในสังกัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรมและห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ปลัด สธ.เตือนยกการ์ดเข้มหยุดยาวสัปดาห์นี้ พร้อมรับวัคซีน ลดความเสี่ยงติดเชื้อ “โควิด”
วันจันทร์ที่ 11 กรกฎาคม 2565
ปลัด สธ.เตือนยกการ์ดเข้มหยุดยาวสัปดาห์นี้ พร้อมรับวัคซีน ลดความเสี่ยงติดเชื้อ “โควิด”
ปลัดกระทรวงสาธารณสุขห่วงวันหยุดยาวสัปดาห์นี้ รวมกลุ่มท่องเที่ยว ทํากิจกรรม อาจเพิ่มความเสี่ยงการติดเชื้อโควิด 19 ที่มีแนวโน้มเพิ่มขึ้น ขอให้ยังคงเข้มมาตรการป้องกันตนเองต่อเนื่อง และเข้ารับวัคซีน เพื่อเพิ่มภูมิคุ้มกัน
ปลัดกระทรวงสาธารณสุขห่วงวันหยุดยาวสัปดาห์นี้ รวมกลุ่มท่องเที่ยว ทํากิจกรรม อาจเพิ่มความเสี่ยงการติดเชื้อโควิด 19 ที่มีแนวโน้มเพิ่มขึ้น ขอให้ยังคงเข้มมาตรการป้องกันตนเองต่อเนื่อง และเข้ารับวัคซีน เพื่อเพิ่มภูมิคุ้มกัน เพื่อลดการติดเชื้อ ลดอาการรุนแรงและเสียชีวิต
วันนี้ (11 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า แม้สถานการณ์โรคโควิด 19 ของประเทศไทยจะเข้าสู่ระยะหลังการระบาดใหญ่แล้ว แต่ยังสามารถพบการติดเชื้อและเกิดการระบาดเป็นระลอกเล็กๆ ได้ ซึ่งขณะนี้การระบาดมีแนวโน้มสูงขึ้น ดังนั้น ในช่วงสัปดาห์นี้ที่มีวันหยุดยาวต่อเนื่องการหลายวัน ประชาชนอาจมีการไปท่องเที่ยว รวมกลุ่มทํากิจกรรมจํานวนมาก มีความเสี่ยงอาจทําให้การติดเชื้อเพิ่มขึ้นได้ ที่เป็นห่วงคือการนําเชื้อมาติดกลุ่มเสี่ยง โดยเฉพาะผู้สูงอายุมากกว่า 60 ปี และผู้ป่วยโรคเรื้อรัง ที่อาจทําให้มีอาการรุนแรงและเสียชีวิตได้ ดังนั้น ขอให้ประชาชนยังต้องคงมาตรการป้องกันตนเองอย่างต่อเนื่องและมารับวัคซีนเพื่อเพิ่มภูมิคุ้มกัน
“การปฏิบัติตัวในช่วงวันหยุดนี้ ขอให้ประชาชนยังคงเข้มมาตรการป้องกันตนเอง เพื่อลดความเสี่ยงการติดและแพร่เชื้อ โดยขอให้เว้นระยะห่าง ล้างมือ สวมหน้ากากตลอดเวลาเมื่ออยู่ร่วมกับผู้อื่น หากมีความเสี่ยงหรือมีอาการให้ตรวจด้วยATK นอกจากนี้ ขอให้ประชาชนเข้ารับวัคซีนโควิด 19 โดยเฉพาะเข็มกระตุ้นเพื่อเพิ่มภูมิคุ้มกัน จะช่วยลดความเสี่ยงอาการรุนแรงและการเสียชีวิตได้ ซึ่งสามารถวอล์กอินเข้ารับบริการได้” นพ.เกียรติภูมิกล่าว
************************************** 11 กรกฎาคม 2565
รัฐบาลไทย-ข่าวทำเนียบรัฐบาล-บวท. และ กพท. เปิดตัว Application “OpenSky” โดยร่วมกับ บริษัท Delv Aerospace พัฒนาระบบ “การจัดการจราจรทางอากาศสำหรับอากาศยานไร้คนขับ”
วันศุกร์ที่ 19 สิงหาคม 2565
บวท. และ กพท. เปิดตัว Application “OpenSky” โดยร่วมกับ บริษัท Delv Aerospace พัฒนาระบบ “การจัดการจราจรทางอากาศสําหรับอากาศยานไร้คนขับ”
เพื่อขออนุญาตก่อนบินโดรน นําร่องสู่การพัฒนาระบบนิเวศอากาศยานไร้คนขับ (UAS Ecosystem) ในพื้นที่ EEC
บริษัท วิทยุการบินแห่งประเทศไทย จํากัด (บวท.) กระทรวงคมนาคม ผลักดันการพัฒนาระบบนิเวศอากาศยานไร้คนขับ (Unmanned Aircraft System Ecosystem : UAS Ecosystem) เพื่อส่งเสริมการขับเคลื่อนอุตสาหกรรมใหม่ เชื่อมโยงระบบคมนาคมโครงสร้างพื้นฐานในโครงการเขตพัฒนาพิเศษภาคตะวันออก (EEC) สอดคล้องมติที่ประชุมคณะอนุกรรมการบริหารการพัฒนาเขตพัฒนาพิเศษภาคตะวันออก (กบอ.) โดยได้เริ่มโครงการพัฒนาระบบการจัดการจราจรทางอากาศสําหรับอากาศยานไร้คนขับ (UAS Traffic Management : UTM) ในพื้นที่นําร่องเขตกรุงเทพฯ (Bangkok Control Zone) รัศมี 35 ไมล์รอบกรุงเทพฯ (หรือประมาณ 65 กิโลเมตร จากสนามบินดอนเมือง) ด้วย Application “OpenSky” ซึ่งเปิดให้ผู้ควบคุมอากาศยานไร้คนขับหรือโดรนได้ทดลองใช้ Application เพื่อขออนุญาตก่อนการบินโดรน ในพื้นที่นําร่องดังกล่าว
นายณพศิษฏ์ จักรพิทักษ์ กรรมการผู้อํานวยการใหญ่บวท. เปิดเผยว่า จากมติ กบอ. ที่ได้มอบหมายให้ บวท. เดินหน้า พัฒนาระบบนิเวศอากาศยานไร้คนขับ (UAS Ecosystem) จึงได้ร่วมมือกับ สํานักงานการบินพลเรือนแห่งประเทศไทย (กพท.) และ บริษัท เดลว์ แอโรสเปซ จํากัด (Delv Aerospace) เพื่อวางพื้นฐานการจัดการจราจรทางอากาศสําหรับอากาศยานไร้คนขับ หรือ UTM อย่างเป็นระบบ และอํานวยความสะดวกให้ผู้ควบคุมอากาศยานไร้คนขับ หรือโดรนแต่ละประเภทได้ใช้ Mobile Application ในการส่งคําขออนุญาตทําการบินโดรนตามขั้นตอน กฏระเบียบและเงื่อนไขของหน่วยงานกํากับดูแลภาครัฐที่เกี่ยวข้อง ประกอบด้วย สํานักงานการบินพลเรือนแห่งประเทศไทย (กพท.) คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และหน่วยงานเจ้าของพื้นที่ที่ขอทําการบินโดรน รวมถึงระบบจะส่งข้อมูลการบินโดรนที่ได้รับอนุญาตแล้วไปยังหน่วยงานด้านความมั่นคงที่เกี่ยวข้องด้วย ซึ่ง บวท. ร่วมกับ กพท. จะทดลองใช้ Application “OpenSky” ในพื้นที่นําร่อง Bangkok Control Zone เขตพื้นที่รัศมีประมาณ 65 กิโลเมตร จากสนามบินดอนเมือง ทั้งนี้ กพท. จะออกประกาศการใช้งานระบบอย่างเป็นทางการ คาดว่าภายในเดือนกันยายน 2565 นี้ และ บวท. จะขยายการให้บริการ Application “OpenSky” ไปทั่วประเทศในอนาคตต่อไป
นอกจากนี้ บวท. ได้เตรียมการเพื่อพัฒนาระบบการจัดการจราจรทางอากาศสําหรับอากาศยานไร้คนขับ หรือ UTM ในพื้นที่ ECC ซึ่งขณะนี้อยู่ระหว่างการออกแบบห้วงอากาศเพื่อให้เกิดการใช้งานโดรนได้ครบทุกมิติ อาทิ ด้านการเกษตร การถ่ายภาพ การสํารวจ รวมถึงการขนส่งสินค้า และการรับส่งผู้โดยสาร ที่จะเกิดขึ้นในอนาคต อีกทั้งจะขยายศักยภาพต่อยอดในด้านอื่น ๆ พร้อมเดินหน้าวิจัยและพัฒนานวัตกรรมระบบการเดินอากาศให้เกิดประโยชน์สูงสุด เพื่อขับเคลื่อนกิจกรรมทางเศรษฐกิจของประเทศไทยให้ก้าวหน้าอย่างยั่งยืนต่อไป
รัฐบาลไทย-ข่าวทำเนียบรัฐบาล-กรมท่าอากาศยาน ชี้แจงกรณีมีประเด็นบิดเบือนของ ท่าอากาศยานเบตง
วันอังคารที่ 4 มกราคม 2565
กรมท่าอากาศยาน ชี้แจงกรณีมีประเด็นบิดเบือนของ ท่าอากาศยานเบตง
ตามที่ได้มีข้อมูลปรากฏบิดเบือนในสื่อสังคมออนไลน์ ถึงกรณีการก่อสร้างท่าอากาศยานเบตงที่มีข้อติดขัดไม่สามารถเปิดให้บริการได้นั้น กรมท่าอากาศยานขอชี้แจงข้อมูลเพื่อความเข้าใจที่ถูกต้องดังนี้
กรมท่าอากาศยาน (ทย.) กระทรวงคมนาคม ได้ดําเนินการก่อสร้างท่าอากาศยานเบตง ตามมติคณะรัฐมนตรี เมื่อวันที่ 6 ตุลาคม 2558 วัตถุประสงค์เพื่อแก้ไขปัญหาการคมนาคมในพื้นที่ที่มีสภาพภูมิประเทศเป็นภูเขาสูงชันไม่สะดวกต่อการเดินทาง และเป็นการพัฒนาเศรษฐกิจความมั่นคงในพื้นที่ 3 จังหวัดชายแดนภาคใต้ ซึ่งก่อนการดําเนินการก่อสร้างกรมท่าอากาศยาน ได้มีการศึกษาความเป็นไปได้ วิเคราะห์ข้อมูลทางกายภาพและทางเศรษฐศาสตร์ จึงได้ข้อสรุปในการก่อสร้างที่วางไว้คือ ทางวิ่ง (Runway) ขนาด 30x1,800 เมตร สามารถรองรับเครื่องบินขนาด 80 ที่นั่ง (ATR-72/Q-400) ซึ่งตามหลักการดําเนินงานท่าอากาศยานจะมีการติดตามตัวเลขผู้โดยสารและเที่ยวบิน เพื่อนํามาวิเคราะห์ในการเพิ่มศักยภาพของท่าอากาศยานต่าง ๆ โดยจะต้องมีระยะของการพัฒนาตามขนาดและความต้องการเดินทางของประชาชน
สําหรับเส้นทางบินและการขึ้นลงของอากาศยาน จะอยู่ในน่านฟ้าของประเทศไทยเท่านั้น ไม่มีล้ําเข้าไปในน่านฟ้าของประเทศเพื่อนบ้านแต่อย่างใด ขณะนี้ได้มีสายการบินขออนุญาตทําการบินไว้ 2 เส้นทาง คือ 1. หาดใหญ่-เบตง-หาดใหญ่ และ 2. ดอนเมือง-เบตง-ดอนเมือง ปัจจุบันท่าอากาศยานเบตงได้มีการให้บริการเที่ยวบินทางราชการ และเที่ยวบินส่วนบุคคล ซึ่งได้มีการทําการบินมาอย่างต่อเนื่อง ในส่วนของการให้บริการเติมน้ํามันอากาศยานนั้น ทย. ได้มีการหารือแนวทางร่วมกันกับ บริษัท ปตท. จํากัด (มหาชน) โดยได้มีการวางแผนการลงทุนและแนวทางในการให้บริการในอนาคต
ทย. ขอเรียนให้ทราบว่าจากข้อมูลทั้งหมดที่กล่าวไปข้างต้น จะเห็นได้ว่าการดําเนินงานของ ทย. มีวัตถุประสงค์ที่ชัดเจนในความต้องการพัฒนาท่าอากาศยานให้สามารถรองรับการเดินทางทางอากาศของประชาชนได้อย่างเพียงพอ และครอบคลุมทุกความต้องการ รวมถึงเชื่อมโยงเส้นทางคมนาคมของประชาชนให้ทั่วถึงต่อไป
รัฐบาลไทย-ข่าวทำเนียบรัฐบาล-ศบค. ย้ำ ใช้ Rapid Test ที่มีมาตรฐาน ตรวจหาเชื้ออย่างรวดเร็ว ทั่วถึง
วันอาทิตย์ที่ 11 กรกฎาคม 2564
ศบค. ย้ํา ใช้ Rapid Test ที่มีมาตรฐาน ตรวจหาเชื้ออย่างรวดเร็ว ทั่วถึง
....
ศบค. ย้ํา ใช้ Rapid Test ที่มีมาตรฐาน ตรวจหาเชื้ออย่างรวดเร็ว ทั่วถึง
.
อ่านเพิ่มเติม คลิกhttps://www.thaigov.go.th/news/contents/details/43615
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-รฟท. ขอเชิญชวนร่วมเดินทางท่องเที่ยว ขบวนพิเศษรถจักรไอน้ำเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 70 พรรษา
วันพุธที่ 29 มิถุนายน 2565
รฟท. ขอเชิญชวนร่วมเดินทางท่องเที่ยว ขบวนพิเศษรถจักรไอน้ําเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 70 พรรษา
28 กรกฎาคม 2565 เส้นทางประวัติศาสตร์ กรุงเทพ-พระนครศรีอยุธยา เริ่มจําหน่ายตั๋วโดยสาร แล้วตั้งแต่วันนี้เป็นต้นไป
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่าเนื่องในโอกาสมหามงคลวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 70 พรรษา 28 กรกฎาคม 2565 รฟท. ได้จัดขบวนรถพิเศษนําเที่ยว รถจักรไอน้ําเฉลิมพระเกียรติเส้นทางสายประวัติศาสตร์ กรุงเทพ - พระนครศรีอยุธยา เพื่อเปิดโอกาสให้ประชาชนและพสกนิกรชาวไทย เป็นส่วนหนึ่งในการเดินทางร่วมเฉลิมพระเกียรติ ตลอดจนแสดงออกถึงความจงรักภักดี สํานึกในพระมหากรุณาธิคุณของพระองค์ที่ทรงปฏิบัติพระราชกรณียกิจนานัปการ สร้างประโยชน์สุขต่อประชาชนและประเทศชาติตลอดมา ทั้งนี้ ได้นําขบวนรถจักรไอน้ําแบบแปซิฟิค หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาเปิดให้บริการแก่ประชาชน ได้ย้อนวันวานเดินทางสัมผัสเส้นทางในอดีต กรุงเทพ - อยุธยา - กรุงเทพ ขบวนที่ 901/902 โดยออกเดินทางจากสถานีกรุงเทพ (หัวลําโพง) วันที่ 28 กรกฎาคม 2565 เวลา 08.10 น.ถึงสถานีอยุธยา เวลา 10.25 น. จากนั้นนักท่องเที่ยวสามารถเดินทางไหว้พระตามวัดสําคัญ โบราณสถานที่ทรงคุณค่าทางประวัติศาสตร์ ตลอดจนเช็คอินถ่ายภาพร้านอาหาร คาเฟ่ และแวะซื้อของฝาก โดยใช้เวลาประมาณ 6 ชั่วโมง ก่อนเดินทางกลับจากสถานีอยุธยา เวลา 16.40 น. ถึงกรุงเทพเวลา 18.55 น. โดยระหว่างทางผู้โดยสารสามารถขึ้นลง ได้ที่สถานีและที่หยุดรับ- ส่งผู้โดยสาร ได้แก่ สถานีสามเสน บางซื่อ บางเขน หลักสี่ดอนเมือง และรังสิต
นายเอกรัช กล่าวต่อว่า การจัดเดินขบวนพิเศษรถจักรไอน้ํานําเที่ยว เส้นทางกรุงเทพ - อยุธยา - กรุงเทพ ถือเป็น 1 ใน 6 โอกาสพิเศษ ที่รฟท.นําหัวรถจักรไอน้ํา รุ่นแปซิฟิก หมายเลข 824 และ 850รุ่นหลังสงครามโลกครั้งที่ 2 มาเปิดเดินรถให้ประชาชน ได้ร่วมเป็นส่วนหนึ่งในหน้าประวัติศาสตร์ของรถไฟ ตลอดจนช่วยส่งเสริมการเดินทางท่องเที่ยวภายในประเทศ ก่อให้เกิดการกระจายรายได้ สร้างงาน สร้างอาชีพทําให้เศรษฐกิจฐานรากระดับท้องถิ่นเกิดความเข้มแข็งและยั่งยืน ส่วนในทริปต่อไปผู้โดยสารสามารถร่วมเดินทางท่องเที่ยวกับขบวนรถจักรไอน้ําได้อีกครั้ง ในวันที่ 12 สิงหาคม 2565 เส้นทางกรุงเทพ - ฉะเชิงเทรา โดยจะเริ่มเปิดจําหน่ายตั๋วพร้อมกันทั่วประเทศ ในวันที่ 13 กรกฎาคม 2565สําหรับอัตราค่าโดยสารเดินทางไป - กลับ ผู้ใหญ่/เด็ก คนละ 299 บาท ซึ่งรวมบริการอาหารว่าง น้ําดื่ม บนขบวนรถ ทั้งเที่ยวไป - กลับแล้ว สามารถจองตั๋วได้ตั้งแต่วันนี้เป็นต้นไป ที่สถานีรถไฟทุกแห่ง หรือผ่านระบบ D-Ticket โดยผู้ร่วมเดินทางทุกคนต้องได้รับการฉีดวัคซีนอย่างน้อย 2 เข็ม และสามารถแสดงหลักฐานผ่าน Digital Health Pass บนหมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมงต่อเจ้าหน้าที่ ณ จุดคัดกรองวันเดินทางได้ สนใจสอบถามข้อมูลการเดินทางเพิ่มเติมได้ที่ ศูนย์บริการลูกค้าสัมพันธ์ โทร.1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย.
รัฐบาลไทย-ข่าวทำเนียบรัฐบาล-โฆษกรัฐบาลยืนยันนักเรียนติดโควิดมีสิทธิ์สอบ “นายกฯ” ห่วงใยเป็นกำลังใจให้นักเรียนวันนี้ลงสนามสอบวันแรก (5 มี.ค.65) ย้ำให้รักษาสุขภาพ ปฏิบัติตามมาตรการสาธารณสุขอย่างเคร่งครัด
วันเสาร์ที่ 5 มีนาคม 2565
โฆษกรัฐบาลยืนยันนักเรียนติดโควิดมีสิทธิ์สอบ “นายกฯ” ห่วงใยเป็นกําลังใจให้นักเรียนวันนี้ลงสนามสอบวันแรก (5 มี.ค.65) ย้ําให้รักษาสุขภาพ ปฏิบัติตามมาตรการสาธารณสุขอย่างเคร่งครัด
โฆษกรัฐบาลยืนยันนักเรียนติดโควิดมีสิทธิ์สอบ “นายกฯ” ห่วงใยเป็นกําลังใจให้นักเรียนวันนี้ลงสนามสอบวันแรก (5 มี.ค.65) ย้ําให้รักษาสุขภาพ ปฏิบัติตามมาตรการสาธารณสุขอย่างเคร่งครัด เพื่อให้อยู่กับโควิดอย่างปลอดภัย
วันที่ 5 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยว่า ในวันที่ 5-7 มีนาคม 2565 นี้ เป็นวันกําหนดสอบคัดเลือกสําหรับการรับนักเรียนชั้น ม.1 และ ม.4 ในโรงเรียนแข่งขันสูง และห้องเรียนพิเศษ ประจําปีการศึกษา 2565 สังกัดสํานักงานคณะกรรมการการศึกษาขั้นพื้นฐาน (สพฐ.) ทั่วประเทศ ซึ่ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยนักเรียนผู้เข้าสอบ โดยมีนโยบายให้นักเรียนที่สมัครสอบ มีสิทธิ์เข้าสอบได้ทุกคน แม้จะมาสอบแล้วพบว่ามีความเสี่ยงสูง สงสัยว่าติดโควิด ซึ่งกรมอนามัยยืนยันแล้วว่า นักเรียนที่ติดเชื้อโควิด-19 และมีอาการไม่ป่วยหนัก หรือมีอาการเล็กน้อย สามารถเข้าสอบได้ และ ศบค. เห็นชอบให้ผู้ติดเชื้อที่มีอาการเล็กน้อยสามารถเข้าสอบเพื่อศึกษาต่อในระดับชั้น ม.1 และ ม.4 สังกัด สพฐ. ได้ โดยมีมาตรการจัดสอบสําหรับผู้ติดเชื้อโควิด-19 ตามมาตรการของ สธ. อย่างเคร่งครัด
โฆษกประจําสํานักนายกรัฐมนตรี กล่าวว่า สพฐ. และกรมอนามัย กระทรวงสาธารณสุข ได้เตรียมพร้อมโรงเรียนที่เป็นสนามสอบเข้า ม.1 และ ม.4 รองรับนักเรียนติดเชื้อโควิด-19 ที่มีอาการเล็กน้อย หรือสัมผัสเสี่ยงสูง มีการจัดพื้นที่และใช้มาตรการป้องกัน โดยโรงเรียนจะจัดห้องสอบเป็นการเฉพาะ ซึ่งทุกหน่วยงานคํานึงถึงโอกาสและสิทธิของนักเรียนในการสอบเข้าศึกษาต่อเป็นสําคัญ ยึดมาตรการเพื่อความปลอดภัยของทุกคนเป็นหลัก ทั้งนี้ มาตรการความปลอดภัยในการจัดสนามสอบสําหรับผู้ติดเชื้อโควิด-19 จะเป็นไปตามมาตรการของ สธ. โดยให้ตรวจ ATK ในรายที่มีอาการหรือมีความเสี่ยงสูง ซึ่งเด็กที่ติดเชื้อ จะมีการแยกสนามสอบไม่ให้ปะปนกับเด็กทั่วไป และมีการแยกทางเข้าออก หากใช้พื้นที่สอบเดียวกัน ให้ผู้จัดสนามสอบ จัดพื้นที่สอบสําหรับผู้ติดเชื้อ เป็นพื้นที่เปิดโล่ง หากมีเครื่องปรับอากาศ ต้องมีพัดลมดูดอากาศ จัดที่นั่งสอบห่างกันไม่น้อยกว่า 2 เมตร จัดระบบอนามัยสิ่งแวดล้อม จัดการขยะติดเชื้อ และทําความสะอาดพื้นผิวสัมผัส โดยหน่วยบริการสาธารณสุขในพื้นที่จะทําการคัดกรอง และให้คําแนะนําด้านสาธารณสุขเพื่อความปลอดภัยขั้นสูงสุด ด้านผู้คุมสอบให้ปฏิบัติการคุมสอบตามมาตรฐานการป้องกันการติดเชื้อ เช่น สวมหน้ากากอนามัย ล้างมือ เว้นระยะห่าง ใช้เวลาในห้องสอบให้น้อยที่สุด และวางแผนจัดการสอบให้เหมาะสม
“นายกรัฐมนตรีห่วงใยและเป็นกําลังใจให้กับนักเรียนทุกคน ที่กําลังสอบห้องเรียนพิเศษชั้น ม.1 และ ม.4 ในวันที่ 5-7 มี.ค. รวมถึงในการสอบรอบทั่วไปวันที่ 26 และ 27 มี.ค. นี้ ซึ่งยังอยู่ในช่วงการแพร่ระบาดของโควิด-19 สายพันธุ์โอมิครอน โดยขอให้ทุกคนรักษาสุขภาพให้แข็งแรง ปฏิบัติตนตามมาตรการด้านสาธารณสุขอย่างเคร่งครัด เพื่อให้อยู่กับสถานการณ์การแพร่ระบาดของโรคโควิด-19 ได้อย่างปลอดภัย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้แจงยังคงเปิดให้บริการขบวนรถไฟชานเมืองถึงสถานีกรุงเทพ (หัวลำโพง) ตามปกติ ไม่ได้มีการหยุดรถที่สถานีดอนเมือง เพื่อให้มาใช้บริการรถไฟฟ้าสายสีแดงแต่อย่างใด
วันศุกร์ที่ 10 ธันวาคม 2564
การรถไฟแห่งประเทศไทย ชี้แจงยังคงเปิดให้บริการขบวนรถไฟชานเมืองถึงสถานีกรุงเทพ (หัวลําโพง) ตามปกติ ไม่ได้มีการหยุดรถที่สถานีดอนเมือง เพื่อให้มาใช้บริการรถไฟฟ้าสายสีแดงแต่อย่างใด
ตามที่สื่อสังคมออนไลน์กล่าวถึง การรถไฟแห่งประเทศไทย (รฟท.) กระทรวงคมนาคม มีการหยุดให้บริการขบวนรถไฟชานเมืองที่สถานีดอนเมืองนั้น ไม่เป็นความจริง และยังคงเปิดให้บริการเดินรถไฟชานเมืองทุกขบวนเข้าถึงสถานีกรุงเทพ (หัวลําโพง) ตามปกติ
ตามที่สื่อสังคมออนไลน์ มีการตั้งข้อสังเกตถึงสาเหตุที่มีจํานวนผู้โดยสารใช้บริการรถไฟชานเมือง (รถไฟฟ้า) สายสีแดงจํานวนมาก ว่ามาจากการรถไฟแห่งประเทศไทย (รฟท.) กระทรวงคมนาคม มีการหยุดให้บริการขบวนรถไฟชานเมืองที่สถานีดอนเมืองนั้น นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย ชี้แจงว่า เรื่องดังกล่าวไม่เป็นความจริง เนื่องจากปัจจุบัน รฟท. ยังคงเปิดให้บริการเดินรถไฟชานเมืองทุกขบวนเข้าถึงสถานีกรุงเทพ (หัวลําโพง) ตามปกติ ไม่ได้มีการหยุดเดินรถที่สถานีดอนเมืองตามที่มีการตั้งข้อสังเกตแต่อย่างใด
โดยตั้งแต่วันที่ 23 ธันวาคม 2564 การเดินขบวนรถไฟช่วงจากสถานีชุมทางบางซื่อถึงสถานีรังสิตจะขบวนรถไฟโดยสารทั้งหมดจะขึ้นไปใช้ทางรถไฟยกระดับเช่นเดียวกับรถไฟฟ้าสายสีแดง และยุติการเดินขบวนรถไฟโดยสารบนทางรถไฟระดับพื้นดิน จึงทําให้ไม่สามารถให้บริการที่สถานีและที่หยุดรถระดับพื้นดินรวม 5 แห่ง ได้แก่ สถานีบางเขน สถานีหลักสี่ ที่หยุดรถ กม. 11 ที่หยุดรถทุ่งสองห้อง และที่หยุดรถเคหะ กม. 19 ซึ่งแผนการปรับลดขบวนรถดังกล่าวไม่ได้เกี่ยวข้อง หรือมีเป้าหมายให้รถไฟฟ้าสายสีแดงเข้ามาวิ่งให้บริการทดแทนแต่อย่างใด แต่จะเป็นการใช้ทางยกระดับในการเดินขบวนรถร่วมกัน และใช้ระบบรถไฟชานเมืองสายสีแดงในการสนับสนุนการให้บริการของผู้โดยสารในช่วงสถานีดังกล่าว
สําหรับสาเหตุที่โครงการรถไฟฟ้าสายสีแดงมีผู้โดยสารใช้บริการจํานวนมาก มาจากการให้บริการที่สามารถตอบสนองความต้องการเดินทางของผู้โดยสารได้ดี ตลอดจนการรถไฟฯ มีการคิดอัตราค่าโดยสารในราคาที่ไม่สูง เริ่มต้นเพียง 12 บาท เพื่อต้องการแบ่งเบาภาระค่าครองชีพ และเป็นทางเลือกให้พี่น้องประชาชนในการเดินทาง ซึ่งท้ายนี้ รฟท. ขอยืนยันว่าพร้อมเป็นหน่วยงานในการให้บริการเดินทางขนส่งที่ดีแก่พี่น้องประชาชนในทุกระดับตลอดไป
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5264844686863693/?d=n
INSTAGRAM SRT OFFICIAL (red arrow right)https://www.instagram.com/p/CXS4qHYhDJP/?utm_medium=copy_link
Twitter SRT OFFICIAL @PR_SRT (red arrow right) https://twitter.com/pr_srt/status/1469220403855835137?s=21